Athugasemdir velferðarsviðs Reykjavíkurborgar eru færðar inn með rauðu letri.

# REGLUGERÐ

## um starfsemi og aðbúnað á skammtímadvalarstöðum.

### I. KAFLI

## Gildissvið, markmið og skilgreiningar.

### 1. gr.

#### Gildissvið.

Reglugerð þessi tekur til réttinda fatlaðra barna og ungmenna til skammtímadvalar utan heimilis vegna mikilla umönnnarþarfa umfram jafnaldra skv. lögum nr. 38/2018 um þjónustu við fatlað fólk með langvarandi stuðningsþarfir.

Heimilt er einnig að veita fullorðnu fötluðu fólki með langvarandi stuðningsþarfir sem býr í foreldrahúsum skammtímadvöl meðan beðið er eftir annarri þjónustu.

Í 2. mgr. 17. gr. laga nr. 38/2018 segir: Ráðherra setur reglugerð um starfsemi og aðbúnað á skammtímadvalarstöðum í samvinnu við Samband íslenskra sveitarfélaga og hagsmunasamtök fatlaðs fólks. Í 1. mgr. 1. gr. reglugerðarinnar er talað um að reglugerðin taki til réttinda fatlaðra barna og ungmenna… Ekki er samræmi á milli lagatexta og reglugerðartexta.

2. mgr. reglugerðar er nánast samhljóða 2. mgr. 17. gr. laganna. Reglugerðir eiga að vera skýrar og er því ekki talin þörf á endurtekningu úr lögunum í reglugerðir. Auk þess sem það er skrítið að kveða á um þetta í ákvæði um gildissvið.

### 2. gr.

#### Markmið.

Markmið reglugerðar þessarar er að tryggja að fötluð börn og ungmenni eigi kost á skammtímadvöl þar sem boðið er upp á þjónustu eins og á heimili sem taki mið af aldri þeirra og stuðningsþörf.

Fatlað fullorðið fólk skal eiga kost á skammtímadvöl standi því ekki til boða viðeigandi þjónusta á heimili sínu og/eða þar sem það dvelur á hverjum tíma og sú þjónusta sem þar er veitt fullnægir ekki stuðningsþörf þess og aldri.

Í samræmi við athugasemdir við 1. gr. þarf að umorða þetta ákvæði þar sem að samkvæmt 2. mg. 17. gr. laganna á reglugerðin einungis að kveða á um starfsemi og aðbúnað en ekki rétt einstaklinga til þjónustunnar.

### 3. gr.

#### Skilgreiningar.

Velferðarsvið Reykjavíkurborgar telur ekki ástæðu til að hafa sérstakt ákvæði með skilgreiningu einstakra hugtaka heldur væri réttara að fella skilgreiningar inn í viðkomandi ákvæði reglugerðarinnar. Það auðveldar lestur reglugerðarinnar enda þarf þá ekki að fara fram og til baka til að átta sig á hugtökum.

Í reglugerð þessari hafa eftirfarandi hugtök svofellda merkingu:

1. *~~Aðgengi fyrir alla:~~* ~~Manngert umhverfi sé þannig að allt fólk getir farið þar um án hindrana.~~ Ekki er þörf á skilgreiningu þar sem hvergi er kveðið á um *aðgengi fyrir alla* í reglugerðinni.
2. *~~Algild hönnun:~~* ~~Hönnun framleiðsluvara, umhverfis, áætlana og þjónustu sem allir geta nýtt sér, án þess að koma þurfi til sérstök útfærsla eða hönnun. Algild hönnun útilokar ekki hjálpartæki fyrir fatlað fólk sé þeirra þörf.~~ Ekki þörf á skilgreiningu í þessari reglugerð þar sem skilgreiningu er að finna í lögum um mannvirki.
3. *~~Einstaklingsbundinn þjónustuáætlun:~~* ~~Áætlun um framkvæmd þjónustu þar sem tiltekin eru markmið áætlunarinnar og leiðir, hverjir séu samstarfsaðilar og hverjir beri ábyrgð á að koma áætluninni í framkvæmd.~~ Ekki þörf á skilgreiningu þar sem ítarlegri skilgreiningu er að finna í lögunum.
4. *~~Skammtímadvöl:~~* ~~Tímabundin dvöl sem fatlað fólk á kost á vegna mikilla stuðningsþarfa umfram umönnunarþörf jafnaldra.~~ Ekki þörf á skilgreiningu þar sem þetta kemur fram í lögunum.
5. *Þjónustuaðili:* Sveitarfélag eða lögaðili sem ber faglega og fjárhagslega ábyrgð á þjónustu skammtímadvalar. Má færa skilgreiningu í viðeigandi ákvæði. Þarf að skoða í samræmi við skilgreiningu í lögunum vegna þjónustu- og rekstraraðila.

### II. KAFLI

## Framkvæmd þjónustu í skammtímadvöl.

### 4. gr.

#### Mat á þjónustuþörf.

~~Þegar sótt er um skammtímadvöl skal þjónustuaðili ganga úr skugga um að dvölin samræmist ákvæðum 13. greinar laga um þjónustu við fatlað fólk með langvarandi þjónustuþarfir.~~ Lagaskylda sem kveðið er á um í 13. gr. ~~Við mat á þjónustu í skammtímadvöl skal alltaf horft til lausna sem eru barninu fyrir bestu og stuðla að sem minnstu röskun á lífi þess og fjölskyldu.~~

~~Þegar sótt er um skammtímadvöl fyrir einstaklinga 18 ára og eldri skal tryggja að þeir fái nauðsynlega þjónustu, geti lifað sjálfstæðu lífi og tekið þátt í samfélaginu án aðgreiningar. Notendur hafi raunverulegan aðgang að og njóti menntunar, þjálfunar, starfsundirbúnings og tómstunda. Við mat á þjónustu í skammtímadvöl fyrir 18 ára og eldri skal alltaf horft til lausna sem eru einstaklingum fyrir bestu og stuðla að sem minnstri röskun í lífi þeirra.~~ Endurtekning frá 13. gr. laganna.

~~Aðstæður og stuðningsþörf skulu metin eigi sjaldnar en á 12 mánaða fresti.~~

### 5. gr.

#### Gæði þjónustunnar.

Rekstraraðili skammtímadvalar skal tryggja að aðstæður og viðmót miðist við aldur þeirra sem þar dvelja á hverjum tíma. Notandi fær tengilið sem er starfsmaður skammtímadvalarinnar og hefur það hlutverk að samræma þjónustu við notandann í samráði við forsjáraðila eða nákomna svo og skóla eða leikskóla eða aðra þjónustuaðila eftir þörfum og aðstæðum hvers og eins notanda. Við skipulag á þjónustu skal alltaf horft til lausna sem eru barninu fyrir bestu og stuðla að sem minnstri röskun á lífi þess og fjölskyldu.

Þörf fyrir skammtímadvöl skal metin eigi sjaldnar en á 12 mánaða fresti.

Texti fluttur úr 4. gr. (sem fellur niður) í 5. gr.

Er rekstraraðili sá sami og þjónustuaðili?

### 6. gr.

#### Umgjörð og aðbúnaður þjónustunnar.

Húsnæði skammtímadvalar skal uppfylla kröfur um algilda hönnun sbr. 3. gr. laga nr. 160/2010, um mannvirki, sbr. nánar 6.–7. hluta byggingarreglugerðar nr. 112/2012, með síðari breytingum. Sama gildir um aðgengi utandyra á þeirri lóð sem þar sem boðið er upp á skammtímadvöl. Húsnæði, aðkoma og útisvæði skulu einnig vera þannig búin að þau geti komið til móts við fjölbreyttar þarfir þeirra sem dveljast þar hverju sinni. Skammtímadvölin skal vera þannig búin að þar séu aðstæður sem hæfa aldri og getu einstaklinga sem þar dvelja á hverjum tíma.

Til umhugsunar: Er ástæða til að umorða fyrsta málslið ákvæðisins í þá veru að tilgreina ekki lög og reglugerðir heldur vísa almennt til gildandi lagaákvæða um mannvirki hverju sinni. Þetta kemur í veg fyrir að breyta þurfi reglugerðinni ef breyting verður á lögum.

### 7. gr.

#### Þjónustutími.

~~Við mat á þjónustutíma í skammtímadvöl skal ávallt horft til lausna sem er barninu fyrir bestu og stuðla að sem minnstri röskun í lífi þess og fjölskyldu.~~ Sjá 5. gr. en þar er þegar kveðið á um þetta við skipulag þjónustunnar.

Þjónustutími skammtímadvalar getur verið ~~Um getur verið að ræða dvöl~~ allt frá hluta úr degi upp í 15 sólarhringa á mánuði.

Sé talin þörf fyrir þjónustu utan heimilis í meira en 15 sólarhringa á mánuði í sex mánuði samfleytt skal ~~athugað~~ kannað í samvinnu við forsjáraðila hvort hægt sé að auka aðstoð inn á heimili barnsins. Sé þörf á þjónustu skammtímadvalar umfram 15 sólarhringa á mánuði í sex mánuði samfleytt skal senda umsókn ~~Að öðrum kosti sé litið svo á að um vistun utan heimilis sé að ræða og skulu slíkar umsóknir senda~~ til sérfræðiteymis vegna barna með alvarlegar þroska- og geðraskanir skv. 20. og 21. gr. laga um þjónustu við fatlað fólk með langvarandi stuðningsþarfir.

Dvelji notandi í skammtímadvöl með jöfnum hætti, samtals 90 sólarhringa á ári eða lengur, skal gert ráð fyrir að dvölin verði hluti af einstaklingsbundinni þjónustuáætlun viðkomandi svo unnt sé að tryggja gæði þjónustunnar og samráð við fjölskyldu og aðra þjónustuaðila.

### 8. gr.

#### Fjöldi dvalargesta.

Hámarksfjöldi einstaklinga á hverjum skammtímadvalarstað skal aldrei vera meiri en sex hverju sinni. Við mat á hámarksfjölda ~~dvalargesta~~ einstaklinga á hverjum tíma skal tekið mið af ~~einstaklingsbundnum~~ þörfum hvers og eins og aðstæðum á skammtímadvalarstað hverju sinni.

Lagt til að heiti ákvæðisins verði *Hámarksfjöldi einstaklinga á skammtímadvalarstað.*

### 9. gr.

#### Kostnaðarþátttaka

Skammtímadvöl skal alla jafna vera notendum að kostnaðarlausu. Þó er heimilt að innheimta fæðisgjald samkvæmt gjaldskrá sveitarfélags af ~~dvalargestum~~ sem eru 18 ára og eldri. Þá skulu ~~dvalargestir~~ einnig greiða lágmarksgjald á sólarhring sem ætlað er að standa undir kostnaði þeirra vegna ferða og frístunda sem skipulagðar eru af starfsfólki skammtímadvalarstaðar.

~~Dvalargestir~~ skulu ekki bera kostnað vegna starfsmanna sem fellur til vegna þátttöku þeirra frístundastarfi utan skammtímadvalar.

Samræma þarf orðlag: Notendur/einstaklingar/dvalargestir.

10. gr.

*Starfsmannahald*

Forstöðumaður skammtímadvalar skal hafa fagmenntun sem nýtist í starfi. Jafnframt skal a.m.k. einn annar starfsmaður með fagmenntun vera til staðar á vökutíma. Sveitarfélag ber ábyrgð á öllu starfsmannahaldi á skammtímadvalarstað í samræmi við ákvæði reglugerðar þessarar, meðal annars með því að tryggja að ávallt sé nægileg mönnun (skoða orðalag) svo unnt sé að veita þjónustu. Sama á við þegar sveitarfélag gerir þjónustusamning við þriðja aðila. Starfsmenn skulu hafa grunnþekkingu á uppeldi og umönnun barna og hafa færni til að veita þjónustu á grundvelli leiðbeininga sérfræðinga. ~~Við ráðningu í starf á vegum sveitarfélags á skammtímadvalarstað skv. reglugerð þessari ber m.a. að taka við af ákvæðum VI. kafla laga um þjónustu við fatlað fólk með langvarandi stuðningsþarfir.~~ Kemur fram í lögum og skylt að fara eftir þeim ákvæðum. Óþarfi að endurtaka í reglugerð.

### III. KAFLI

## Ábyrgð og eftirlit.

### 12. gr.

#### Ábyrgð.

Sveitarfélag ber ábyrgð á að aðbúnaður og þjónusta á skammtímadvalarstað sé í samræmi við gildandi lög og reglugerðir svo og þau viðmið sem ráðuneytið setur um slíka þjónustu. Sú ábyrgð nær jafnt til þeirrar þjónustu sem veitt er á vegum sveitarfélags og annara aðila sem fengið hafa starfsleyfi til að veita slíka þjónustu, sbr. 5. gr. laga um þjónustu við fatlað fólk með langvarandi stuðningsþarfir.

Hvaða viðmið er um að ræða? Óskýrt.

### 13. gr.

#### Eftirlit.

Sveitarfélög annast eftirlit með starfsemi skammtímadvalarstaða sbr. 5.gr. laga um þjónustu við fatlað fólk með langvarandi stuðningsþarfir. Eftirlitið getur verið í formi formi úttekta á gæðum sem byggjast á kröfulýsingum, þar sem aðstæður eru skoðaðar og með viðræðum við aðila sem tengjast úrræðinu, svo sem barn, forsjáraðila, aðra nákomna eftir því sem við á, starfsfólk og forstöðumann.

Eftirlit byggist á lögum nr. 88/2011, um réttindagæslu fyrir fatlað fólk og reglugerð um eftirlit og eftirfylgni skv. 4. gr. laga um þjónustu við fatlað fólk með langvarandi stuðningsþarfir.

Hvaða ákvæði er um að ræða í lögum nr. 88/2011?

### 17. gr.

#### Gildistaka.

Reglugerð þessi, sem er sett með stoð í 17. og 40. gr. laga nr. 38/2018, um þjónustu við fatlað fólk með langvarandi stuðningsþarfir, öðlast gildi þann [mán] 2018.

#### Velferðarráðuneytinu xx 2018.

Ásmundur Einar Daðason

### félags- og jafnréttismálaráðherra.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ellý Alda Þorsteinsdóttir.*

\_\_\_\_\_\_\_\_\_\_